Document ID: 32012D0170

A TANÁCS 2012/170/KKBP HATÁROZATA
(2012. március 23.)
a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre, és különösen annak 29. cikkére,
mivel:
(1)
A Tanács 2010. szeptember 27-én elfogadta 2010/573/KKBP határozatot (1).
(2)
A Dnyeszteren túli konfliktus politikai megoldásának, valamint a Dnyeszteren túli régió közigazgatási határait átlépő személyek szabad mozgása helyreállításának elősegítése érdekében a 2010/573/KKBP határozat I. mellékletének vonatkozásában alkalmazandó korlátozó intézkedéseket 2012. szeptember 30-ig a továbbiakban is fel kell függeszteni. A Tanács az említett időszak végén, a fenti két területen bekövetkező fejleményekre figyelemmel felülvizsgálja a korlátozó intézkedéseket.
(3)
A latin betűs írásmódot használó iskolákkal kapcsolatos fennmaradó problémák kezelésének elősegítése érdekében a 2010/573/KKBP határozat II. mellékletének vonatkozásában alkalmazandó korlátozó intézkedéseket 2012. szeptember 30-ig a továbbiakban is fel kell függeszteni. A Tanács az említett időszak végén felülvizsgálja a korlátozó intézkedéseket annak érdekében, hogy biztosítsa a Dnyeszteren túli régióban található, latin betűs írásmódot használó iskolák megszokott működésének hatékony és fenntartható módon történő helyreállításához szükséges feltételek teljesítését - nevezetesen a Dnyeszteren túli régió de facto hatóságai által a nyilvántartásukra vonatkozóan előírt korlátozások megszüntetése révén -, továbbá hogy valamennyi érintett iskola számára biztosítsa a megfelelő működési feltételeket és e működési feltételek későbbi fenntarthatóságát.
(4)
A 2010/573/KKBP határozat I. és II. mellékletében foglalt jegyzékekben szereplő egyes személyekre vonatkozó információkat naprakésszé kell tenni.
(5)
A 2010/573/KKBP határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/573/KKBP határozat 4. cikkében a (3) bekezdése helyébe a következő szöveg lép:
„(3) Az e határozatban előírt korlátozó intézkedéseket 2012. szeptember 30-ig fel kell függeszteni. Az említett időszak végén a Tanács felülvizsgálja a korlátozó intézkedéseket.”
2. cikk
(1) A 2010/573/KKBP határozat I. melléklete az e határozat I. mellékletében meghatározottak szerint módosul.
(2) A 2010/573/KKBP határozat II. melléklete az e határozat II. mellékletében meghatározottak szerint módosul.
3. cikk
Ez a határozat az elfogadásának napján lép hatályba.
Kelt Brüsszelben, 2012. március 23-án.

Labels: 18
5
11